ಕೋವಿಡ್: ಕೊಡಗಿನಲ್ಲಿ 31 ಹೊಸ ಪ್ರಕರಣ ಕಾಸರಗೋಡು: 321 ಮಂದಿಗೆ ಸೋಂಕು ಮಡಿಕೇರಿ: ಜಿಲ್ಲೆಯಲ್ಲಿ ಬುಧವಾರ 31 ಕೋವಿಡ್ ಪ್ರಕರಣಗಳು ದೃಢ ಪಟ್ಟಿವೆ. ಜಿಲ್ಲೆಯಲ್ಲಿನ ಒಟ್ಟು ಪ್ರಕರಣಗಳ ಸಂಖ್ಯೆ 2,748 ಆಗಿದ್ದು, 2,238 ಮಂದಿ ಗುಣಮುಖರಾಗಿದ್ದಾರೆ. 474 ಸಕ್ರಿಯ ಪ್ರಕರಣಗಳಿವೆ. 36 ಮರಣ ಪ್ರಕರಣಗಳು ವರದಿಯಾಗಿವೆ. ಕಾಸರಗೋಡು: 321 ಮಂದಿಗೆ ಸೋಂಕು ಕಾಸರಗೋಡು: ಕಾಸರಗೋಡು ಜಿಲ್ಲೆಯಲ್ಲಿ ಬುಧವಾರ 321 ಮಂದಿಗೆ ಕೊರೊನಾ ಸೋಂಕು ದೃಢವಾಗಿದೆ. 163 ಮಂದಿ ಗುಣಮುಖರಾಗಿದ್ದಾರೆ. 299 ಮಂದಿಗೆ ಸಂಪರ್ಕದಿಂದ ಬಾಧಿಸಿದೆ. ತಲಾ 11 ಮಂದಿಗೆ ವಿದೇಶದಿಂದ ಹಾಗೂ ಇತರ ರಾಜ್ಯಗಳಿಂದ ಬಂದವರಿಗೆ ಸೋಂಕು ತಗಲಿದೆ. ಕೇರಳದಲ್ಲಿ 8,830 ಪ್ರಕರಣ ಕೇರಳದಲ್ಲಿ ಬುಧವಾರ 8,830 ಮಂದಿಗೆ ಸೋಂಕು ದೃಢವಾಗಿದೆ. 23 ಮಂದಿ ಮೃತಪಟ್ಟಿದ್ದಾರೆ.